ผมต้องการรู้ ผมต้องการรู้วิธีรักษาครับ
สวัสดีค่ะ โรคหนองในทีทั้งหนองในแท้ และหนองในเทียม ซึ่งเกิดจากการติดเชื้อแบคทีเรียคนละชนิดกัน ยาที่ใช้รักษาจึงต่างกัน โดยประมาณ 30% ของผู้ที่เป็นหนองในแท้มักติดหนองในเทียมร่วมด้วย ดังนั้นจึงมักให้การรักษาไปพร้อมกันการรักษาโรคหนองในแท้ที่ร่วมกับหนองในเทียม คือ การฉีดยาปฏิชีวนะ ceftriaxone 250 มิลลิกรัม เข้ากล้าม 1 เข็ม ร่วมกับทานยา azithromycin 1 กรัม 1 ครั้งแต่หากได้ตรวจแล้วว่าเป็นเฉพาะโรคหนองในเทียม การรักษาจะใช้ยาทานเป็นหลัก เช่น azithromycin 1 กรัม 1 ครั้ง, doxycycline 100 มิลลิกรัม วันละ 2ครั้ง นาน 1-2 สัปดาห์ เป็นต้น โดยไม่ต้องฉีดยาดังนั้น หากยังไม่ได้รับการตรวจจากแพทย์ว่าเป็นโรคหนองในหรือไม่ ก็ควรไปรับการตรวจก่อนค่ะ ส่วนการรักษาก็ขึ้นอยู่กับว่าเป็นหนองในแท้หรือหนองในเทียม หรืออาจรักษาทั้ง 2 โรคร่วมกันไปเลยก็ได้